OpenLLM-France/wikimedia huggingface dataset:
# Jean Vezin

Jean Vezin (Gwened, 30 de juliol de 1933 - Colombes, 27 d'agost de 2020) fou un bibliotecari francès i historiador medievalista, especialitzat en paleografia i codicologia llatines.
Estudiant a l'École Nationale des Chartes, Jean Vezin obtingué el diploma de paleògraf arxivista el 1958 amb una tesi titulada Les scriptoria d'Angers au XIe siècle i després es va unir a la Casa de Velázquez.
Va ser comissari del departament de manuscrits de la Biblioteca nacional de França de 1962 a 1974, també va impartir paleografia a l'Institut d'Estudis Llatins de la Universitat París-Sorbona, així com paleografia i codicologia a l'École nationale supérieure des sciences de l'informació i biblioteques. El 1974 fou elegit director de recerca a l'École pratique des hautes études. Fou codirector de Chartæ Latinæ Antiquiores i Monumenta palæographica Medii Ævi. També es va dirigir a l'escola de bibliotecaris-documentalistes de l'Institut catòlic de París de 1985 a 1998.
Autor de més de dos-cents articles, Vezin va ser elegit membre corresponent de l'Académie des Inscriptions et Belles-Lettres el 21 de novembre de 1997.
Al 2010 va ser nomenat Doctor Honoris Causa per la Universitat Autònoma de Barcelona.

## Referències

* ↑ Fiche BnF
* ↑ «Jean Vezin (CAT)». Edu3. [Consulta: 2018].
* ↑ Site de l'École des chartes
* 1 2 3 «Doctor Honoris Causa».
* ↑ «Site de l'AIBL». Arxivat de l'original el 2018-09-06. [Consulta: 6 setembre 2018].
* ↑ «Doctor Honoris Causa». Universitat Autònoma de Barcelona.
* ↑ Doctor honoris causa.

## Enllaços externs

* La répartition du travail dans les « scriptoria » carolingiens on Persée
* Doctor honoris causa Jean Vézin
# Jeroboam

Segons la Bíblia, Jeroboam (en hebreu, ירבעם בן-נבט Yerav’am ben Nevat) va ser un oficial de l'exèrcit del Rei Salomó d'Israel que es va sublevar i va ser coronat com el primer rei del Regne del Nord d'Israel, un dels dos regnes en què es va dividir el Regne d'Israel de Saül, David i Salomó. Va regnar 22 anys, entre 931 aC i 910 aC, segons la cronologia tradicional, o entre 997 aC i 976 aC segons la cronologia bíblica.

## Orígens i entronització

En assabentar-se Salomó poc abans de morir de les pretensions de Jeroboam, el va perseguir. Jeroboam va fugir a Egipte fins a la mort de Salomó.
Després de la mort de Salomó, el Regne d'Israel es va dividir en dos per causa de la tirania de Roboam, fill i successor de Salomó, que va demostrar davant del poble que seria un rei dur. Mentre Roboam va governar el sud d'Israel (les tribus de Judà i Benjamí, el que seria el Regne de Judà amb la capital a Jerusalem), Jeroboam va aprofitar l'ocasió i es va proclamar rei de la resta de tribus del nord. Aquest seria el nou Regne d'Israel, que tindria la seva primera capital a Siquem.

## Divisió religiosa

En veure que els seus súbdits pujaven al temple de Jerusalem per adorar Jehovà, Jeroboam va pensar que amb el temps podien matar-lo i ser lleials a Roboam. Així que va decidir crear una religió centrada en dos vedells d'or; va col·locar un a Betel, al sud, i l'altre a Dan, al nord. També va instituir el seu propi sacerdoci compost de qualsevol persona de poble que estigués disposada a aconseguir el lloc oferint un toro i set anyells.

## Guerra amb Judà

Roboam de Judà va morir l'any divuitè del regnat de Jeroboam, però les dues nacions van seguir guerrejant durant els tres anys del regnat d'Abies, el fill i successor de Roboam.
En una ocasió Abies va reunir 400.000 homes per lluitar contra les forces de Jeroboam, que li doblegaven en nombre. Jeroboam va patir una greu derrota tot i que el seu exèrcit era superior i de la seva astuta estratègia d'emboscada. Va perdre 500.000 homes i moltes de les seves ciutats efraïmites, el que li va suposar una gran humiliació.

## Final del regnat

Un fill de Jeroboam, anomenat Abià, va morir molt jove per una estranya malaltia. Tot i que va demanar ajuda al profeta Ahià, aquest el va rebutjar i fins i tot el va maleir pels seus actes com a rei. Poc després, Jeroboam va morir, segons la Bíblia per causa divina. El seu fill Nadab seria el següent rei.

## Referències

* ↑ 1Re 11:40
* ↑ 1Re 12:1-20; 2Cr 10:1-19
* ↑ 1Re 12:26-33; 2Re 23:15
* ↑ 1Re 15: 1, 2, 6; 2Cr 00:15
* ↑ 2Cr 13: 3-20
* ↑ 1Re 14:1
* ↑ 1Re 14:6-10
* ↑ 1Re 14:19
# Jimmy Murray

Jimmy Murray (4 de febrer de 1933 - 10 de juliol de 2015) fou un futbolista escocès de la dècada de 1950.
Fou internacional amb la selecció d'Escòcia amb la qual participà en la Copa del Món de futbol de 1958. Pel que fa a clubs, defensà els colors de Heart of Midlothian.

## Referències

* ↑ «Hearts title winner Jimmy Murray dies aged 82». Edinburgh Evening News, 10-07-2015 [Consulta: 10 juliol 2015].
* ↑ «Perfil a hugmansfootballers». Arxivat de l'original el 2018-09-04. [Consulta: 4 setembre 2018].
* ↑ Perfil a neilbrown.newcastlefans.com
* ↑ London Hearts profile
# Jetpur Bhayavadar

Jetpur Bhayavadar (també Jetpur Vala i Jetpur Bhaya Natu o Bhaya Nathu) fou una de les branques en què estava dividit el principat de Jetpur al segle xx, abans de ser abolit el 9 d'agost de 1937 pel seu excessiu fraccionament. Estava governat per V. S. Bhaya Nathu que li donava nom. La superfície era de 31 km² i la població de 1.106 habitants.

## Referències

* Imperial Gazetteer 1931
# Jetpur Ebhai Vajsur

Jetpur Ebhai Vajsur fou una de les branques en què estava dividit el principat de Jetpur al segle xx, abans de ser abolit el 9 d'agost de 1937 pel seu excessiu fraccionament. Estava governat per V. S. Ebhai Vajsur que li donava nom. La superfície era de 18 km² i la població de 1.109 habitants.

## Referències

* Imperial Gazetteer 1931
# Joan Rangel i Tarrés

Joan Rangel i Tarrés (Barcelona, 2 de gener de 1950) és un polític i oficial de la marina mercant català, diputat al Congrés dels Diputats en la X legislatura.

## Biografia

Llicenciat en Dret per la Universitat de Barcelona i advocat, va ser membre de la Comissió d'Hisendes Locals de la Federació Espanyola de Municipis i Províncies, de la qual ha estat vicepresident. Va ser Vicepresident de la Diputació de Barcelona, Alcalde de Caldes d'Estrac. i Diputat al Congrés de la X Legislatura.
Exerceix el càrrec de Secretari d'Organització i Finances del Partit dels Socialistes de Catalunya (PSC). del 2000 al 2004, L'abril de 2004 va ser nomenat pel president del govern espanyol Delegat del Govern a Catalunya, càrrec que deixà l'octubre de 2011 i en el qual fou rellevat per Montserrat García Llovera. Fou elegit diputat per Barcelona a les eleccions generals espanyoles de 2011 i ha estat portaveu de la Comissió de Pressuposts
Primer alcalde democràtic de Caldes d'Estrac, va exercir el càrrec al llarg de 21 anys, en els períodes 1979-1987 i 1991-2004, en que va abandonar el càrrec al ser nomenat Delegat del Govern a Catalunya. Va impulsar la transformació del municipi sota el lema: "Caldes d'Estrac, termalisme i cultura vora la mar", amb la recuperació dels Banys Termals municipals, tornant a situar Caldes com a vila termal, així com amb la dotació dels diversos equipaments culturals al municipi, com la Sala Cultural, a la Casa Consistorial, la Biblioteca Popular Can Milans, que forma parta de la Xarxa de Biblioteques Populars de la Diputació de Barcelona, "La Fabriqueta" o el centre d'art de la Fundació Palau. També va ajudar a la promoció de l'esport amb la construcció del Poliesportiu Municipal i de la cultura tradicional i popular, amb la creació dels Gegants de Caldes, que responen a la llegenda de Busquets i la Fàtima, vinculada a la bondat de les aigües termals.

## Referències

* ↑ Nota biogràfica a la-moncloa.es (castellà)
* ↑ Acord del Consell de Ministres de 7 octubre 2011.
* ↑ Montserrat García Llovera releva a Rangel como delegada del Gobierno en Catalunya, La Vanguardia, 7 d'octubre de 2011, consultat el 8 d'octubre de 2011.
* ↑ Fitxa del Congrés dels Diputats

## Enllaços externs

* Blogspot.com - Joan Rangel
# Joan Recasens

Joan Recasens és el nom dels següents personatges:
* Joan Recasens Farré (Cunit, 1905 - Marsella, 1975), polític català.
* Joan Recasens i Guinot (Barcelona, 1961), polític català.
# Joan Raventós i Pujadó

Joan Raventós i Pujadó (Sant Martí Sarroca, Alt Penedès, 23 d'agost 1950) és un polític català, diputat al Parlament de Catalunya en la V, VII i VIII legislatures.

## Biografia

Va cursar estudis de batxillerat superior a l'Institut Eugeni d'Ors de Vilafranca del Penedès. Ha estat responsable del departament comercial de l'empresa concessionària de Motor Ibèrica a les comarques de l'Alt Penedès, el Garraf i el Baix Penedès. És soci fundador dels setmanaris El 3 de Vuit i L'hora del Garraf.
Ha treballat al Departament de Política Territorial i Obres Públiques (1986) i a la Direcció General d'Afers Interdepartamentals (1988), adscrita al Departament de la Presidència, on es va ocupar de la dinamització i el seguiment de la implantació dels consells comarcals. Ha estat delegat territorial del Govern de la Generalitat de Catalunya a Barcelona (1990-1995), en va exercir la direcció general d'administració local, també ha estat director de la Secretaria del Govern de la Generalitat (2000), del Departament de la Presidència.
Militant de Convergència Democràtica de Catalunya (CDC) des 1977, n'és membre del Consell Nacional des del 1980 i membre del Comitè Executiu Nacional des del 1995. Actualment és president de la nova Federació de la Catalunya Central. Ha estat regidor de l'Ajuntament de Vilafranca del Penedès (1983-1995), diputat de la Diputació de Barcelona (1987-1990), president del Consell Comarcal de l'Alt Penedès fins al 1991 i diputat a les eleccions al Parlament de Catalunya de 1995, 2003 i 2006.

## Referències

* ↑ Diputats del Parlament de Catalunya en la V Legislatura p. 201

## Enllaços externs

* Joan Raventós i Pujadó al web del Parlament de Catalunya
# Joaquín del Pino y Rozas

Joaquín del Pino Sánchez de Rojas Romero y Negrete (Baena, (Còrdova), 20 de gener de 1729 - Buenos Aires, 11 d'abril de 1804) fou un enginyer, militar i polític espanyol, que va ocupar diversos càrrecs importants en temps de l'administració colonial d'Amèrica.
Amb 18 anys va ingressar com a cadet al Regiment fix d'Orà. Ja en qualitat de suboficial, va estudiar matemàtiques i el febrer de 1752 es va traslladar al cos d'Enginyers. Aquest mateix any va col·laborar amb el traçat de mapes de l'Empordà per a la realització de fortificacions i carreteres. El 1753 li va ser encarregada la supervisió de les fortificacions del castell de Montjuïc, a Barcelona. Va participar en molts treballs cartogràfics a França i Navarra.
El 1763 es va casar amb María Ignacia Rameri, oriünda de Sant Sebastià. Set anys després, el 1770, va ser enviat a Montevideo per a exercir el càrrec de governador. El 1773 va assumir aquesta responsabilitat fins al 1790, quan va deixar la llavors Banda Oriental (avui Uruguai) per fer-se càrrec de les possessions colonials espanyoles dels actuals territoris de Xile i Bolívia.
Entre 1799 i 1801 va ser nomenat governador de Xile i, entre aquest darrer any i 1804, va ser designat com a virrei del Riu de la Plata. Va morir poc temps després a Buenos Aires.

## Referències

* 1 2 3 (castellà) Baena.com: "Virrey Don Joaqun del Pino Rozas, s XVIII" Arxivat 2009-08-14 a Wayback Machine.

## Bibliografia

* Horcas Gálvez, Manuel. Joaquín del Pino. Un gobernador español en América. Baena: Ajuntament de Baena, 2001.
* Limpio Píriz, Luis Alfonso. Proyección americana de la Guerra de las Naranjas y el Tratado de Badajoz. Arxiu Històric Municipal d'Olivença.
* Beruti, Juan Manuel, Memorias curiosas 1a ed. - Buenos Aires: Emecé, 2001. 552p.; 22x14cm. - (Memòria Argentina) ISBN 950-04-2208-5.
# Johannes Hentschel

Johannes Hentschel (Berlín, 10 de maig de 1908 - Achern, 27 d'abril de 1982) va ser un alemany dedicat a l'electromecànica al servei d'Adolf Hitler a la Cancelleria antiga.
Nascut a Berlín, Hentschel va ser contractat el 4 de juliol de 1934. Durant els últims dies del Tercer Reich, va ser responsable de la sala de màquines en el búnquer de la nova Cancelleria i es va quedar al búnquer després que gairebé tots els altres es van suïcidar. Es va lliurar a l'Exèrcit Roig en entrar aquest al búnquer i va ser posat en llibertat quatre anys després, el 4 d'abril de 1949. Hentschel va morir el 1982 a Achern, Alemanya Occidental.
Oliver Stritzel va interpretar el paper de Hentschel a L'enfonsament (Der Untergang). No obstant això, en l'estrena als cinemes la majoria de les seves escenes van ser tallades i només apareix breument amb un generador si no, així com en l'epíleg que explica el que va passar amb tots els personatges. En la versió ampliada de la pel·lícula, la seva actuació està inclosa. En la seva escena, Hentschel va a la superfície i mira les restes cremats d'Adolf Hitler, Eva Braun, Joseph Goebbels i Magda. Tornant al búnquer, es troba amb un grup de dones soldats soviètics que demanen on es trobava Hitler i Braun, llavors les portà al vestuari d'Eva. Ell demana que no obrin la porta a l'habitació dels Goebbels, però ho fan de tota manera i troben els cadàvers dels fills dels Goebbels.
# Johannes Herbert

Johannes Herbert (alemany: Johannes Friedrich Herbert) (Groß-Zimmern, 28 d'octubre de 1912 - Stuttgart, 30 de desembre de 1978) va ser un lluitador alemany que va competir en els anys previs a la Segona Guerra Mundial.
El 1936 va prendre part en els Jocs Olímpics d'Estiu de Berlín, on guanyà la medalla de bronze en la competició del pes gall del programa de lluita lliure. Va ser subcampió alemany en estil grecoromà el 1938 i tercer el 1935 i el 1936. En estil lliure fou tercer el 1935 i el 1936. Una vegada finalitzada la guerra continuà vinculat a la lluita com a àrbitre.

## Referències

* 1 2 «Olympedia – Johannes Herbert». [Consulta: 11 abril 2022].
* ↑ Hundert Jahre Ringen in Deutschland, Verlag Der Ringer, Niedernberg, 1991, Seiten 182, 210 i 224
# Jonas Brothers World Tour 2009

La Jonas Brothers World Tour 2009 va ser la sisena gira de concerts, i més recent dels Jonas Brothers. Va començar el 18 de maig de 2009. Els Jonas Brothers jugat en diversos continents al voltant del món. Va ser la seva tercera gira com a cap de cartell fins ara. Societat d'Honor va ser un acte d'obertura, amb Jordin Sparks com a convidat especial. La gira coincideix amb el llançament del seu quart àlbum d'estudi Lines, Vines and Trying Times el qual va ser llançat el 16 de juny de 2009. Va guanyar el Premi de la Eventful Fans 'Choice Awards 2009 en el Billboard Touring. La gira es va convertir en el sisè més alt de venda en concerts de 2009, després de Britney Spears, Beyoncé Knowles, Madonna, U2 i Miley Cyrus.

## Referències

* ↑ Jonas Brothers. «WORLD TOUR DATES ANNOUNCED ---MORE TO COME». Jonas Brothers. Arxivat de l'original el 2009-03-21. [Consulta: 11 març 2009].
* ↑ «Jonas Brothers' Fourth Album Due June 16». Billboard, 17-03-2009. Arxivat de l'original el 2010-07-11. [Consulta: 18 març 2009].
* ↑ «Madonna Takes Top Honors At Billboard Touring Awards». , 05-11-2009 [Consulta: 6 novembre 2009]. «Còpia arxivada». Arxivat de l'original el 2011-10-13. [Consulta: 2 març 2011].
* ↑ http://www.billboard.com/#/news/u2-remains-atop-hot-tours-list-madonna-takes-1004001519.story
# Jonas Carlsson Dryander

Jonas Carlsson Dryander (Göteborg, 5 de març del 1748 – 19 d'octubre del 1810) fou un botànic suec.
Dryander fou alumne de Carl von Linné a la Universitat d'Uppsala. El 10 de juliol del 1777 va arribar a Londres. Va ser botànic/bibliotecari de Sir Joseph Banks des del 1782 (després de la mort de Daniel Solander), bibliotecari de la Royal Society i vicepresident de la Societat Linneana de Londres.
Les obres de Dryander inclouen el Catalogus bibliothecae historico-naturalis Joseph Banksi (1796-1800).

## Referències

* ↑ Es poden consultar els tàxons descrits per aquest autor a International Plant Names Index (anglès)
# Jonas Gonçalves Oliveira

Jonas Gonçalves Oliveira (Bebedouro, Brasil, 1 d'abril de 1984) és un jugador de futbol brasiler, que juga com a davanter.
Aquest atacant va ser descobert en el Guarani Futebol Clube de la Sèrie B del Campionat Brasileiro de 2005, torneig en el qual va fer 12 gols. El gener de 2006 es va integrar al Santos FC, on va conquerir el Campionat Paulista de 2006, marcant 4 gols en 5 partits. Després d'una lesió, va haver de ser sotmès a cirurgia al genoll.
El 2007 va marcar 4 gols en el Campionat Paulista on es va consagrar amb el seu equip bicampió.
El 2009, després de viure un terrible partit en la Copa Libertadores, el diari El Mundo Deportivo va arribar a nomenar-lo "pitjor davanter del món". Però el 2010 ell es va refer i 2010 va ser l'any de l'artiller del "Brasileirão" amb 23 gols, va ser inclòs com un dels dos davanters en la selecció del brasileirão 2010 i també va ser un dels tres jugadors que van assolir les puntuacions més altes en la llista de candidats als "Millors de l'any" del Brasil. El València CF va fitxar-lo en gener de 2011 per 1,25 milions d'euros a causa d'una clàusula contractual que li permetia abandonar el seu club per aquesta quantitat.

## València CF

El dia 28 de febrer de 2011, quan jugava el seu segon partit amb l'elàstica valencianista, aconsegueix el seu primer gol com a jugador merengot, en el rebuig, després d'un potent tret de Tino Costa, Marcant l'1-2 definitiu en la victòria del València CF davant de l'Athletic Club a l'Estadi de San Mamés, mentre que el dia 23 d'abril va marcar un altre gol i va donar una assistència davant el Reial Madrid.

## Clubs

| Club | País | Any | Partits | Gols |
| Guarani FC | Brasil | 2005 | 25 | 12 |
| Santos FC | Brasil | 2006- 2007 | 47 | 14 |
| Grêmio FC | Brasil | 2007- 2008 | 16 | 3 |
| Portuguesa Desportos | Brasil | 2008 | 28 | 10 |
| Grêmio | Brasil | 2009- 2011 | 131 | 75 |
| València Club de Futbol | País Valencià | 2011- 2014 | 102 | 35 |

## Referències

* ↑ A Notícia. «O ex pior do mundo». Arxivat de l'original el 2010-10-19. [Consulta: 10 deciembre 2010].
* ↑ Mundo Deportivo. «El delantero del Gremio Jonas vive su peor noche en la Libertadores». Arxivat de l'original el 2009-06-20. [Consulta: 10 deciembre 2010].
* ↑ UOL. «Artilheiros do Campeonato Brasileiro 2010». [Consulta: 10 deciembre 2010].
* ↑ A Tarde. «Conca e Flu brilham no Prêmio Craque Brasileirão». Arxivat de l'original el 2013-12-09. [Consulta: 10 deciembre 2010].
* ↑ ESPN. «Montillo i Conca, entre los mejores». Arxivat de l'original el 2015-07-12. [Consulta: 10 deciembre 2010].
# Jaume Joan Ferrer Sancho

Jaume Joan Ferrer Sancho (Palma, 27 de desembre de 1958) és un metge pneumòleg i escriptor mallorquí. La seva primera obra es titula La llum dels orfes, publicada per Pagès Editors el 15 de novembre de 2007. Es tracta d'un recull de set relats on es presenten diferents personatges els quals tenen en comú l'orfenesa, però cadascun d'ells s'enfrontarà a aquesta situació de manera diversa. La segona obra escrita per l'autor és Falenes publicada per Arola Editors, el 2012. Aquest recull consta de relats breus emotius i intimistes La llum dels orfes fou guardonat amb el premi 7lletres, que atorga cada any el Consell Comarcal de la Segarra, el Centre Municipal de Cultura de Cervera i la Fundació Pedrolo al millor recull de relats escrits en català. El 2014 publicà la novel·la Aians, també amb l'editorial Arola.

## Referències

* ↑ Castell, Ada. “Un accident vital” La Vanguardia. Núm. 519 (30 de maig de 2012) p.10
* ↑ «PDF».
* ↑ Castillo, David «"La història de Mallorca no s'entén sense el català"». Cultura (El Punt Avui), 12-12-2014, pp. 10-11.
# Jordi Teixidor

«Jordi Teixidor» té aquests significats:
* Jordi Teixidor i Martínez, dramaturg català
* Jordi Teixidor de Otto, artista valencià
# Jordi Terrades i Santacreu

Jordi Terrades i Santacreu (Granollers, 26 de gener de 1957) és un polític català, diputat al Parlament de Catalunya entre la sisena i la dotzena legislatures. Actualment és el secretari general del Departament de Territori, Habitatge i Transició Ecològica.
Ha treballat com a oficial al Registre de la Propietat de Mollet del Vallès. Militant del PSC-PSOE, a les eleccions municipals espanyoles de 1983 fou escollit regidor dels serveis d'urbanisme de Canovelles. A les eleccions municipals espanyoles de 1995 fou escollit regidor de l'ajuntament de Granollers, on ha estat portaveu municipal del grup socialista, tinent d'alcalde de promoció econòmica (1999-2003) i de l'àrea territorial i urbanisme (2003-2010). També ha estat president de la Federació del Vallès Oriental del PSC i president del consell comarcal del Vallès Oriental de 1993 a 2003.
Va entrar per primer cop al parlament de Catalunya en 2001 substituint Lluís Armet i Coma. A les eleccions al Parlament de Catalunya de 2003 va substituir Manuel Royes i Vila en 2004. Posteriorment ha estat elegit diputat a les eleccions al Parlament de Catalunya de 2006, 2010, 2012 i 2017. De 2008 a 2010 ha estat president de la Mesa de la Comissió d'Economia, Finances i Pressupost del Parlament de Catalunya

## Referències

* ↑ «Jordi Terrades i Santacreu, nou secretari general del Departament de Territori, Habitatge i Transició Ecològica». [Consulta: 13 setembre 2024].
* ↑ Diputats del Parlament de Catalunya en la VIII Legislatura p. 179
* ↑ «Fitxa del Parlament de Catalunya». Arxivat de l'original el 2015-09-24. [Consulta: 4 agost 2015].

## Enllaços externs

* Blog de Jordi Terrades
* Jordi Terrades al web del PSC
# Joan Bestard i Terrassa

Joan Bestard i Terrassa (1587 - 1659) fou un pintor mallorquí.
Era fill de Joan Bestard, gran conseller del Regne el 1575. Fou deixeble dels pintors Gaspar Homs i Andreu Reus. És autor dels quadres Lapidació de Ramon Llull a Bugia i Visita de Ramon Llull al papa Climent V en el concili de Vienne. La composició d'aquesta darrera obra va ser molt repetida a Mallorca, de la mateixa manera que ho fou la de la visió que tengué Llull del Crucificat, obra conservada a l'església de Randa. És també l'autor de Martiri de Cabrit i Bassa, a l'Ajuntament de Palma i de la Multiplicació dels pans i dels peixos al Museu de Mallorca.

## Referències

* ↑ «Bestard Tarrassa, Joan». A: Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 108. ISBN 84-8661702-2.
# Johnston City

* No s'ha de confondre amb Johnson City.
Johnston City és una població del Comtat de Williamson a l'estat d'Illinois (Estats Units d'Amèrica).

## Demografia

Segons el cens del 2000 Johnston City tenia 3.557 habitants, tenia 3.557 habitants, 1.560 habitatges, i 1.010 famílies. La densitat de població era de 704,3 habitants/km².
Dels 1.560 habitatges en un 27,9% hi vivien nens de menys de 18 anys, en un 47,8% hi vivien parelles casades, en un 13,5% dones solteres, i en un 35,2% no eren unitats familiars. En el 31,8% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,8% tenia menys de 18 anys, un 7,9% entre 18 i 24, un 27,1% entre 25 i 44, un 23,5% de 45 a 60 i un 18,7% 65 anys o més.
L'edat mediana era de 39 anys. Per cada 100 dones de 18 o més anys hi havia 81,1 homes.
La renda mediana per habitatge era de 25.143 $ i la renda mediana per família de 32.363 $. Els homes tenien una renda mediana de 30.038 $ mentre que les dones 16.853 $. La renda per capita de la població era de 12.764 $. Aproximadament el 19,6% de les famílies i el 22,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Johnston City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Johnston City». American Fact Finder. Oficina del Cens dels Estats Units, 12-01-2010.